**Πρόσκληση για συμμετοχή στο υβριδικό εργαστήριο με θέμα «Ανώτατα Εκπαιδευτικά Ιδρύματα: Βελτιώνοντας την προσβασιμότητα-Προωθώντας τη συμπερίληψη» («AccessibleEU”)-Αθήνα, 13 Νοεμβρίου 2024**

**Το υβριδικό εργαστήριο με θέμα «Ανώτατα Εκπαιδευτικά Ιδρύματα: Βελτιώνοντας την προσβασιμότητα-Προωθώντας τη συμπερίληψη» πραγματοποιείται στο πλαίσιο υλοποίησης του Ευρωπαϊκού Έργου «Ευρωπαϊκό Κέντρο Πόρων Προσβασιμότητας-AccessibleEU».**

**Συν-διοργανωτής: Εθνική Συνομοσπονδία Ατόμων με Αναπηρία (Ε.Σ.Α.μεΑ.).**

**13 Νοεμβρίου 2024, Ξενοδοχείο «TITANIA», Πανεπιστημίου 52-Αθήνα. Αίθουσα «Απόλλων-Αθηνά»/ημιώροφος**

**Ώρες: 10:00-14:30**

**Στο πλαίσιο υλοποίησης του Έργου «Ευρωπαϊκό Κέντρο Πόρων Προσβασιμότητας (“European Accessibility Resource Centre”)** **- AccessibleEU» -μια από τις εμβληματικές πρωτοβουλίες της Στρατηγικής της Ευρωπαϊκής Επιτροπής για τα Δικαιώματα των Ατόμων με Αναπηρία 2021-2030- έχουμε τη χαρά να σας προσκαλέσουμε να συμμετάσχετε στο υβριδικό εργαστήριο με θέμα «Ανώτατα Εκπαιδευτικά Ιδρύματα: Βελτιώνοντας την προσβασιμότητα-Προωθώντας τη συμπερίληψη», το οποίο θα πραγματοποιηθεί στις 13 Νοεμβρίου 2024 στο Ξενοδοχείο «ΤΙΤΑΝΙΑ», Πανεπιστημίου 52, Αθήνα (Αίθουσα «Απόλλων-Αθηνά»/ Ημιώροφος).**

**Το εργαστήριο, το οποίοθα ξεκινήσει στις 10.00 και θα ολοκληρωθεί στις 14:30, διοργανώνεται σε συνεργασία με την Εθνική Συνομοσπονδία Ατόμων με Αναπηρία (Ε.Σ.Α.μεΑ**.), η οποία αποτελεί την τριτοβάθμια οργάνωση εκπροσώπησης των ατόμων με αναπηρία, χρόνιες παθήσεις και των οικογενειών τους στην ελληνική Πολιτεία και κοινωνία.

**Το εργαστήριο φιλοδοξεί να συμβάλλει:**

**α) στην επιτάχυνση της διαδικασίας εφαρμογής των ιδιαίτερα σημαντικών διατάξεων του ν.4957/2022 για τους φοιτητές/τριες με αναπηρία μέσω της ανταλλαγής καλών πρακτικών και τεχνογνωσίας μεταξύ των Ανώτατων Εκπαιδευτικών Ιδρυμάτων της χώρας σε ζητήματα προσβασιμότητας και συμπερίληψης,**

**β) στην ενημέρωση των φοιτητών/ριών με αναπηρία για τις προσπάθειες που τα Ανώτατα Εκπαιδευτικά Ιδρύματα καταβάλλουν προκειμένου να άρουν τα εμπόδια με τα οποία έρχονται αντιμέτωποι/αντιμέτωπες κατά τη διάρκεια των σπουδών τους.**

**Οι εγγραφές στον χώρο της εκδήλωσης θα ξεκινήσουν στις 09:30**

Γλώσσα εκδήλωσης: Ελληνική.

**Η συμμετοχή στο εργαστήριο είναι ελεύθερη.**

**Το εργαστήριο απευθύνεται:**

α) στα μέλη της ακαδημαϊκής κοινότητας, ήτοι σε φοιτητές/τριες με αναπηρία, φοιτητές/τριες που ενδιαφέρονται για τα ζητήματα αναπηρίας, σε μέλη του διδακτικού, ερευνητικού, διοικητικού και λοιπού προσωπικού που είτε έχουν αναπηρία είτε ενδιαφέρονται/ασχολούνται με τα ζητήματα αναπηρίας, προσβασιμότητας, συμπερίληψης και ισότητας, π.χ. στο πλαίσιο εκπόνησης και εφαρμογής του «Σχεδίου Ισότιμης Πρόσβασης των Ατόμων με Αναπηρία και των Ατόμων με Ειδικές Εκπαιδευτικές Ανάγκες», στο πλαίσιο λειτουργίας των «Επιτροπών Ισότιμης Πρόσβασης Ατόμων με Αναπηρία και Ατόμων με Ειδικές Εκπαιδευτικές Ανάγκες», των «Μονάδων Ισότιμης Πρόσβασης Ατόμων με Αναπηρία και Ατόμων με Ειδικές Εκπαιδευτικές Ανάγκες», των Επιτροπών Ισότητας κ.ο.κ.,

γ) σε στελέχη σχεδιασμού πολιτικών στο πεδίο της τριτοβάθμιας εκπαίδευσης,

γ) σε μαθητές/τριες με αναπηρία που στοχεύουν να φοιτήσουν στην τριτοβάθμια εκπαίδευση,

δ) στις οργανώσεις των ατόμων με αναπηρία,

ε) σε κάθε ενδιαφερόμενο.

**Ακολουθεί το Πρόγραμμα του Εργαστηρίου**

|  |  |
| --- | --- |
| **Τετάρτη, 13 Νοεμβρίου 2024** | |
| **Συντονιστής** | **Δημήτρης Λογαράς, Εθνικός Εμπειρογνώμονας Έργου “AccessibleEU” & Επιστημονικό Στέλεχος Ε.Σ.Α.μεΑ.** |
| **09:30-10:00** | **Εγγραφές** |
| **10:00-10:40** | **Επίσημη Έναρξη-Χαιρετισμοί**   * ***Νικόλαος Παπαϊωάννου****,* Γενικός Γραμματέας Ανώτατης Εκπαίδευσης-Υπουργείο Παιδείας, Θρησκευμάτων & Αθλητισμού * ***Ιωάννης Βαρδακαστάνης****,* Πρόεδρος Εθνικής Συνομοσπονδίας Ατόμων με Αναπηρία (Ε.Σ.Α.μεΑ.) * ***Βαρβάρα Παπαθανασοπούλου*,** Προϊσταμένη Γενικής Διεύθυνσης Ανώτατης Εκπαίδευσης-Υπουργείο Παιδείας, Θρησκευμάτων και Αθλητισμού |
| **10:40-10:50** | **Παρουσίαση του Έργου «AccessibleEU»**   * ***Δημήτρης Λογαράς***, Εθνικός Εμπειρογνώμονας Έργου “AccessibleEU” |
| **Ενότητα 1: Υποστήριξη παρεμβάσεων ισότιμης πρόσβασης ατόμων με αναπηρία στην Ανώτατη Εκπαίδευση στο πλαίσιο υλοποίησης του ΕΣΠΑ 2021-2027** | |
| **10:50-11:10** | ***Ράνια Οικονόμου***, Προϊσταμένη Ειδικής Υπηρεσίας Συντονισμού Δράσεων του Ευρωπαϊκού Κοινωνικού Ταμείου (ΕΥΣΕΚΤ) |
| **Ενότητα 2: Εμπειρίες φοιτητών με αναπηρία** | |
| **11:10-11:30** | ***Ευγενία Βάια Γαλάνη,*** Μέλος της Υποομάδας Κωφών Φοιτητών της Επιτροπής Νεολαίας της Ομοσπονδίας Κωφών Ελλάδος (ΟΜΚΕ) & Ειδική Γραμματέας της Ένωσης Κωφών Ελλάδος  ***Μαρίνο Ατίγια,*** Μέλος της Επιτροπής Νεολαίας της Ομοσπονδίας Κωφών Ελλάδος (ΟΜΚΕ) & της Υποομάδας Κωφών Φοιτητών  ***Ευάγγελος Μιστιλόγλου*,** Μέλος της Επιτροπής Νεολαίας της Ομοσπονδίας Κωφών Ελλάδος (ΟΜΚΕ) & της Υποομάδας Κωφών Φοιτητών |
| **11:30-11:50** | ***Χριστίνα Σακοράφα***, Αναπληρώτρια Γραμματέας της Επιτροπής Νεολαίας του Πανελληνίου Συνδέσμου Τυφλών (ΠΣΤ) |
| **11:50-12:10** | **Διάλειμμα** |
| **Ενότητα 3: Δράσεις των Ανώτατων Εκπαιδευτικών Ιδρυμάτων** | |
| **12:10-12:30** | **Μονάδα Προσβασιμότητας του Εθνικού και Καποδιστριακού Πανεπιστήμιου Αθηνών**  ***Γεώργιος Κουρουπέτρογλου***, Ομότιμος Καθηγητής |
| **12:30-12:50** | **Μονάδα Ισότιμης Πρόσβασης Ατόμων με Αναπηρία & Ατόμων με Ειδικές Εκπαιδευτικές Ανάγκες Πανεπιστημίου Θεσσαλίας**  ***Ιωάννης Αναγνωστόπουλος,*** Καθηγητής Τμήματος Πληροφορικής με Εφαρμογές στη Βιοϊατρική & Αντιπρύτανης Ακαδημαϊκών Υποθέσεων, Φοιτητικών Θεμάτων και Διασφάλισης Ποιότητας  ***Μάγδα Νικολαραΐζη,*** Αναπληρώτρια Καθηγήτρια Ειδικής Αγωγής-Αγωγής Κωφών  ***Μαρία Παπαζαφείρη,*** Ειδική Παιδαγωγός και Διδάσκουσα Π.Θ., Στέλεχος της Μονάδας Ισότιμης Πρόσβασης |
| **12:50-13:10** | **Μονάδα Ισότιμης Πρόσβασης Πανεπιστημίου Πατρών**  ***Ευφροσύνη Καμπέρου***, Προϊσταμένη Διεύθυνσης Φοιτητικής Μέριμνας, Κοινωνιολόγος  ***Νικόλαος Ιωάννου***, Ψυχολόγος  ***Νικολία Τσοκανά***, Κοινωνική Λειτουργός |
| **13:10-13:30** | **Μονάδα Ισότιμης Πρόσβασης Ατόμων με Αναπηρία & Ατόμων με Ειδικές Εκπαιδευτικές Ανάγκες Πανεπιστημίου Ιωαννίνων**  ***Γεώργιος Καπετάνος***, Βιβλιοθηκονόμος |
| **13:30-13:50** | **Αυτοτελές Γραφείο Προσβασιμότητας Ατόμων με Αναπηρία Αριστοτέλειου Πανεπιστήμιου Θεσσαλονίκης**  ***Στέλλα Λάββα***, Αντιπρυτάνισσα Διοικητικών Υποθέσεων και Φοιτητικής Μέριμνας |
| **13:50-14:10** | **Δομή Συμβουλευτικής & Προσβασιμότητας (ΔοΣυΠ) Δημοκρίτειου Πανεπιστημίου Θράκης**  ***Νικόλαος Μητιανούδης***, Καθηγητής Τμήματος Ηλεκτρολόγων Μηχανικών και Μηχανικών Υπολογιστών  ***Ελένη Κονδύλη***, Κοινωνική Λειτουργός στο Παράρτημα της ΔοΣυΠ της Αλεξ/πολης  ***Αικατερίνη Λεμοντζέλη***, Κοινωνική Λειτουργός στην Κεντρική Υπηρεσία της ΔoΣυΠ |
| **14:10-14:30** | **Πράξη «ΠΡΟΣΒΑΣΗ» Πανεπιστημίου Δυτικής Αττικής**  **Μαρία Ραγκούση,** Καθηγήτρια Τμήματος Ηλεκτρολόγων Μηχανικών |
| **14:30** | **Λήξη του εργαστηρίου** |

Εάν επιθυμείτε είτε να συμμετάσχετε στο εργαστήριο διά ζώσης είτε να το παρακολουθήσετε διαδικτυακά, παρακαλούμε όπως συμπληρώσετε και υποβάλετε το αργότερο μέχρι την 11η Νοεμβρίου 2024 την ηλεκτρονική φόρμα δήλωσης συμμετοχής, η οποία είναι διαθέσιμη στον παρακάτω σύνδεσμο (κωδικός εργαστηρίου 24-WS-GR-01): <https://ec.europa.eu/eusurvey/runner/e5f0ed0c-3016-e0cf-aeb0-98d34b1f239a>

**Παρά το γεγονός ότι η φόρμα δήλωσης συμμετοχής είναι στην ελληνική, χρησιμοποιήστε μόνο λατινικούς χαρακτήρες για τη συμπλήρωση του ονόματος και του επιθέτου σας προκειμένου μετά την ολοκλήρωση του Εργαστηρίου να λάβετε αυτόματα στην ηλεκτρονική διεύθυνσή σας το πιστοποιητικό παρακολούθησης.**

**Προσοχή: Κατά την εγγραφή σας δεν αποστέλλεται αυτόματα ο σύνδεσμος για την εξ’ αποστάσεως παρακολούθηση της εκδήλωσης. Ο σύνδεσμος θα σας αποσταλεί λίγες ημέρες πριν από την εκδήλωση στην ηλεκτρονική διεύθυνση που έχετε δηλώσει.  Ωστόσο, για κάθε ενδεχόμενο, σας ενημερώνουμε ότι σύνδεσμος για την εξ’ αποστάσεως παρακολούθηση του εργαστηρίου είναι ο εξής:** <https://meeting.interactio.com/tk7i-lpnm-jksv>

**Πληροφορίες για την προσβασιμότητα της αίθουσας.**

* Η αίθουσα που θα πραγματοποιηθεί η εκδήλωση είναι πλήρως προσβάσιμη σε χρήστες αναπηρικού αμαξιδίου (ράμπα στην κεντρική είσοδο του ξενοδοχείου, ανεμπόδιστη πρόσβαση στην αίθουσα με ανελκυστήρα, προσβάσιμο wc δίπλα από την αίθουσα).
* Παροχή διερμηνείας στην ελληνική νοηματική γλώσσα.
* Παροχή ζωντανών υπότιτλων.

Το Έργο «AccessibleEU» αποτελεί μια πηγή πληροφόρησης για την προσβασιμότητα στο δομημένο περιβάλλον, τις μεταφορές και τις Τεχνολογίες Πληροφορικής και Επικοινωνιών με σκοπό τη διασφάλιση της ισότιμης συμμετοχής των ατόμων με αναπηρία σε όλους τους τομείς της ζωής. Επιμέρους στόχοι του «AccessibleEU» είναι: α) η ανάπτυξη ικανοτήτων στα κράτη μέλη της Ευρωπαϊκής Ένωσης γύρω από την προσβασιμότητα, β) η υποστήριξη της εφαρμογής της ευρωπαϊκής νομοθεσίας για την προσβασιμότητα, γ) η διασύνδεση των φορέων που είναι υπεύθυνοι για την εφαρμογή των κανόνων προσβασιμότητας στην Ευρωπαϊκή Ένωση, δ) η δημιουργία μιας ευρωπαϊκής υπηρεσίας μιας στάσης (one-stop-shop) για την προσβασιμότητα, ε) η εκπαίδευση επαγγελματιών στην προσβασιμότητα. Συντονιστής Εταίρος του Έργου είναι το Foundation ONCE (Ισπανία). Περισσότερες πληροφορίες σχετικά με το Έργο είναι διαθέσιμες στο:

[**https://accessible-eu-centre.ec.europa.eu/about-accessibleeu\_en**](https://accessible-eu-centre.ec.europa.eu/about-accessibleeu_en)και στο

[**https://www.esamea.gr/el/article/eyrwpaiko-kentro-porwn-prosbasimothtas-accessibleeu-centre-gine-ki-esy-melos-ths-koinothtas-gia-thn-prosbasimothta-2**](https://www.esamea.gr/el/article/eyrwpaiko-kentro-porwn-prosbasimothtas-accessibleeu-centre-gine-ki-esy-melos-ths-koinothtas-gia-thn-prosbasimothta-2)

**Παρακαλούμε όπως δηλώσετε συμμετοχή το συντομότερο δυνατό!**

**Για περισσότερος πληροφορίες απευθυνθείτε στον κ. Δημήτρη Λογαρά**

Email**:** [communication@esaea.gr](mailto:communication@esaea.gr)

Τηλέφωνο επικοινωνίας: 6936061383

**Σας ευχαριστούμε θερμά εκ των προτέρων.**

**Με εκτίμηση,**

**Δημήτρης Λογαράς**

**Εθνικός Εμπειρογνώμονας του Έργου «AccessibleEU» & Επιστημονικό Στέλεχος Ε.Σ.Α.μεΑ.**

**Περισσότερες πληροφορίες για τους Εμπειρογνώμονες του «AccessibleEU» είναι διαθέσιμες στο:**  <https://accessible-eu-centre.ec.europa.eu/accessibleeu-network-experts_en?prefLang=el>